alexandrainst/scandi-wiki huggingface dataset:
Pork barrel

Pork barrel (engelsk «svinetønne»), gjerne forkortet til bare «pork» («svin») er et uttrykk fra amerikansk politikk, som refererer til en prosess der medlemmer av kongressen legger inn spesifikke prosjekter i sine egne valgkretser i et budsjett. I motsetning til «valgflesk», som er et løfte under en valgkamp om at man kommer til å bruke penger på et gitt område, refererer «pork barrel» til penger som faktisk har blitt brukt og resultert i at et prosjekt er blitt realisert. I USA velges alle medlemmer av kongressen i enmannsvalgkretser (medlemmer av representantenes hus annethvert år, mens de to senatorene fra hver stat velges for nye seks årsperioder i forskjellige år). Dette gjør at partipolitisk tilhørighet ikke er like viktig som i et system der parlamentsmedlemmer velges inn etter partilister: Personlighet og hva man har utrettet kan være vel så viktig. At man har klart å skaffe føderale penger til et lokalt prosjekt, som en ny  bro, vei, skole eller bibliotek i sin valgkrets, kan da brukes som et argument for at man har utrettet noe som gagnet alle i valgkrets, og at man derfor har tjent befolkningen vel og fortjener å få fornyet tillit i folket. «Pork barrel» har ofte negative konnotasjoner, fordi man antar at slik pengebruk er mer motivert av å få stemmer enn å finansiere gode prosjekter. Disse prosjektene vil gjerne komme velgerne til gode, om ikke annet, fordi de skaper jobber for velgerne, men spørsmålet er i hvilken grad slike prosjekter gagner hele landet som en enhet. «Pork barrel» ansees også for å være farlig, fordi det ofte ansees for å være «stemmekjøping» innenfor kongressen: En person velger å stemmer for et lovforslag fordi han mottar en motytelse i form av et føderalt finansiert prosjekt i valgkretsen sin.

Under Presidentvalget i USA 2008 var «pork barrel»-pengebruk er mye diskutert tema, og ble symbolisert ved Alaskas «bridge to nowhere» (bro til ingensteds): Broen, som ikke ble bygget, ville vært et kostbart prosjekt å gjennomføre, og ville bare være nyttig for et lite antall innbyggere i Alaska. 

Et eksempel på pork barrel spending er NASAs installasjoner: Lyndon B. Johnson Space Center i Texas, John F. Kennedy Space Center i Florida og Jet Propulsion Laboratory i California. Alle disse tre delstatene er viktige politisk sett (det har vært mye snakk om Florida i valgene i 2000, 2004 og 2008), og sånn sett ikke tilfeldig at disse tre har fått disse tre prestisjetunge installasjonene. På mange måter er det jo underlig at Mission Control Room skal ligge på et helt annet sted (Houston) enn der romekspedisjoner sendes opp (Florida), og dette vitner om at velgernes godvilje kanskje var noe man tenkte på da disse institusjonenes plassering ble diskutert. 

Engelske ord og uttrykk
Kim Søgaard

Kim Robert Søgaard (født 16. mai 1964 i Oslo), er en norsk trener og tidligere  ishockeyspiller. Han er best kjent for sin periode for Idrettsklubben Sparta, Sparta Warriors i Sarpsborg.

Søgaard studerte idrettsfag ved Linderud videregående skole fra 1980 til 1983.

Søgaard spilte på det norske A-landslaget under Vinter-OL 1988 i Calgary og Vinter-OL 1992 Albertville. Landslaget fullførte som henholdsvis nummer tolv og nummer ni. Han fikk totalt 48 landskamper for Norge.

Se også 
Liste over kjente elever ved Bjerke videregående skole

Referanser

Eksterne lenker 
 

Norske ishockeyspillere
Norske ishockeytrenere
Ishockeyspillere for Sparta Sarpsborg
Ishockeyspillere for Manglerud Star
Deltakere for Norge under Vinter-OL 1988
Ishockeyspillere under Vinter-OL 1988
Deltakere for Norge under Vinter-OL 1992
Ishockeyspillere under Vinter-OL 1992
Personer fra Oslo
Fødsler i 1963
Orienteringsklubben Sør

Orienteringsklubben Sør (OK-Sør) ble stiftet i 1978 og har tilholdssted i Kristiansands østre del.

Klubben er en «breddeklubb» med tilbud til alle aldersgrupper.

Eksterne lenker 
 

Orienteringsklubber i Norge
Idrettslag i Kristiansand
Idrettslag etablert i 1978
Gastromat

Gastromat er et blandingskrydder sammensatt av grønnsaker, hvitløk, purre, gjærekstrakt, havsalt, MSG og vegetabilsk ekstrakt. Gastromat er blitt produsert av Sande-bedriften Gastromat AS siden 1966.

Gastromat endret etiketten 2011.

Boksen og etiketten blir laget av den kommunalt eide bedriften Empus AS og levert til fabrikken for å fylles.

Referanser

Eksterne lenker 
 Gastromats hjemmeside

Krydder
Varemerker
Norske næringsmiddelprodusenter
Næringsliv i Vestfold og Telemark
Etableringer i 1966
Korpfjellet

Korpfjellet (nordsamisk: Gáranasnjunni) er et fjell (327 moh.) i Sør-Varanger kommune. Fjellet ligger ligger øst for Kirkenes og om lag 1 kilometer fra grensen til Russland.

På Korpfjellet ligger Korpfjell grensestasjon tilhørende Garnisonen i Sør-Varanger (GSV) og er således militært område. Det er også en del andre militære strukturer som tilhører grensestasjonen, som ligger i nærheten og som drives av mannskapet på Korpfjell. Grensestasjonen kaller seg også KGK – Kampgruppe Korpfjell – som opprinnelig er en betegnelse på de tyske mannskapene som var forlagt her under 2. verdenskrig. 

Rett nedenfor Korpfjellet ligger grensemerke 315 som står ved en ødelagt bro over Jakobselva, som også markerer grensen mellom Norge og Russland. Denne veien går helt fra Tårnet ved Jarfjord og inn i Russland mot Petsjenga by, og er den gamle forsyningsveien tyskerne laget mot Litsafronten. Det var harde kamper i området i 1944. Veien er vinterstengt fra medio oktober til primo juni, det vil si at det stort sett er militære snøscootere og beltevogner som ferdes her, men også en del sivile som har hytte lenger inn mot Tårnet.

Korpfjell Grensestasjon brukes til å overvåke ferdsel ved den norsk-russiske grensen, og håndheve grenseavtalen med Russland og vokte Schengenområdets nordligste yttergrense.

Referanser 

Forsvaret i Troms og Finnmark
Fjell i Sør-Varanger
Fjell under 1000 meter
Murmanskfronten
Drew Gooden

Andrew Melvin «Drew» Gooden er en amerikansk basketballspiller for det amerikanske laget Los Angeles Clippers i NBA-ligaen. Gooden har spilt i NBA siden 2002, etter hans 3 år lange college-karriere. Hans far, Andrew Gooden, var tidligere en profesjonell basketballspiller i Finland.

College-karriere 
Gooden spilte for collegelaget Jayhawk, collegelaget til University of Kansas, i 3 år før han ble trukket opp til NBA. På colleget fikk han kallenavnet «The Truth», oversatt til «sannheten». Gooden ble den andre spilleren for collegelaget som har spilt over 1500 poeng, tatt minst 900 returer, blokkert minst 100 skudd og stjålet ballen minst 100 ganger fra motstanderen.

Gooden spilte totalt 98 kamper, scoret i gjennomsnitt 15,6 poeng per kamp, tok i gjennomsnitt 9,2 returer per kamp, blokkerte 1,1 skudd per kamp og stjal ballen i gjennomsnitt 1,1 ganger per kamp for collegelaget.

NBA-karriere

Memphis Grizzlies 
I 2002 ble Drew Gooden trukket opp til NBA av klubben Memphis Grizzlies i første uttaksrunde. Gooden ble ikke i klubben lenger enn et år.

Orlando Magic 
19. februar 2003 ble Gooden byttet fra Memphis Grizzlies til Orlando Magic sammen med Gordan Giricek mot Mike Miller, Ryan Humphrey, første uttaksrunden til Orlando Magic i 2003 og andre uttaksrunden til Orlando Magic i 2004. Han skulle bli i klubben den neste sesongen før han ble byttet til Cleveland Cavaliers.

Cleveland Cavaliers 
23. juli 2004 ble Drew Gooden byttet til Cleveland Cavaliers fra Orlando Magic sammen med Steven Hunter og rettigheten til å trekke opp Anderson Varejao mot Tony Battie og to av Cleveland Cavaliers' opptak i andre runde.

Chicago Bulls 
21. februar 2008 kom Gooden til Chicago Bulls fra Cleveland Cavaliers sammen med Shannon Brown, Larry Hughes og Cedric Simmons i bytte mot Ben Wallace, Joe Smith og andre uttaksrunden til Cleveland Cavaliers. I 2008 ble han byttet til Sacramento Kings mot Brad Miller, men fikk kun spille en kamp i denne klubben da han senere ble byttet videre til San Antonio Spurs det samme året.

San Antonio Spurs 
Drew Gooden spilte for San Antonio Spurs, men ble fort byttet til Dallas Mevericks før han nok en gang ble byttet klubb til Washington Wizards den samme sesongen. Senere kom kan til Los Angeles Clippers.

Los Angeles Clippers 
Drew Gooden ble i februar 2010 involvert i en byttehandel mellom tre NBA-lag. Byttehandelen var mellom lagene Los Angeles Clippers, Cleveland Cavaliers og Washington Wizards. Denne handelen gjorde så Drew Gooden dro til Los Angeles, og Clippers måtte gi fra seg både Al Thornton og Sebastian Telfair.

Statistikker fra Goodens NBA-karriere

Tegnforklaring

Sesongen

Sluttspill

Referanser

Kilder

Eksterne lenker 
 

Basketballspillere fra USA
Basketballspillere for Cleveland Cavaliers
Basketballspillere for Chicago Bulls
Basketballspillere for Orlando Magic
Geomorfologi

Geomorfologi (fra gresk: γη ge «jord», μορφή morfé «form» og λόγος, logos, «kunnskap») er vitenskapen om landformer og prosessene som danner dem. Geomorfologien søker å forstå hvorfor landskapet ser ut som det gjør: forstå landformenes historie og bevegelse, og forutse framtidige endringer gjennom en kombinasjon av feltobservasjoner, fysiske eksperiment og numerisk matematisk modellering. Geomorfologi praktiseres innenfor geologi, geodesi, geografi, arkeologi og pedologi. 

Platetektonikk, studier av naturlig erosjon og av menneskeskapte prosesser som påvirker landformene utgjør grunnlaget for geomorfologien.

Praktisk anvendelse av geomorfolgi er innenfor områder som måling av effektene av klimaforandring, vurdere skredtrusler (stein, jord, leire), kontroll og opprettholdelse av elver eller beregning av kystlinjens haverosjon. Geomorfologi har også blitt brukt for å vurdere mulige forekomster av vann på Mars.

Kilder

Eksterne lenker
Maria Holaus

Maria Holaus (født 19. desember 1983 i Brixen im Thale) er en østerriksk alpinist.

Karriere 
Under junior-VM 2001 i Verbier tok hun sølv i utfor. Hun har vunnet fire europacuprenn, men har vært mye plaget av skader.

I utforrennet i Altenmarkt-Zauchensee 13. januar 2007 debuterte hun i verdenscupen. Hun kom på fjerdeplass i sitt første forsøk, og hadde bare Renate Götschl, Dominique Gisin og Julia Mancuso foran seg på resultatlisten. I San Sicario ble hun nummer ni io Super-G, og i utfor kom hun på tredjeplass, bare slått av Renate Götschl og Elisabeth Görgl. På grunn av disse resultatene ble hun tatt ut til VM 2007 i Åre, der hun kom på 21.-plass i utfor.

20. januar 2008 vant Holaus sitt første verdenscuprenn (Super-G-rennet i Cortina d’Ampezzo).

Meritter

Verdenscupseire

Europacupseire

Junior-VM

Eksterne lenker 
 Maria Holaus' hjemmeside
 

Østerrikske alpinister
Østerrikske mestere i alpint
Ferenc Szüts

Ferenc Szüts (født 16. desember 1891, død 28. november 1966) var en ungarsk sportsutøver som deltok i de olympiske leker 1908 i London og 1912 i Stockholm.

Szüts vant en olympisk sølvmedalje i turn i OL 1912 i Stockholm. Han var med på det ungarske laget som kom på andreplass i lagkonkurransen i mangekamp bak Italia. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

OL-medaljer 
 1912  Stockholm -  Sølv i turn, mangekamp lagkonkurranse  HUN

Eksterne lenker 
 

Ungarske turnere
Medaljevinnere under Sommer-OL 1912
Olympiske medaljevinnere i gymnastikk
Imre Gellért

Imre Gellért (født 24. juli 1888, død 10. mai 1981) var en ungarsk sportsutøver som deltok under de olympiske leker 1908 i London og 1912 i Stockholm.
  
Gellért vant en olympisk sølvmedalje i turn under OL 1912 i Stockholm. Han var med på det ungarske laget som kom på andreplass i lagkonkurransen i mangekamp bak Italia. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag. Gellért kom på 17.-plass i den individuelle konkurransen i mangekamp og fire år tidligere, under OL 1908 i London kom han på 39.-plass.

OL-medaljer 
 1912  Stockholm -  Sølv i turn, mangekamp lagkonkurranse (Ungarn)

Eksterne lenker 
 

Ungarske turnere
Medaljevinnere under Sommer-OL 1912
Fødsler i 1888
Dødsfall i 1981
Olympiske medaljevinnere i gymnastikk
Charles Luck

Charles James Luck (født 19. november 1886 død ukjent) var en britisk sportsutøver som deltok under de olympiske leker 1912 i Stockholm.
  
Luck vant en olympisk bronsemedalje i turn under OL 1912 i Stockholm. Han var med på det britiske laget som kom på tredjeplass i lagkonkurransen i mangekamp bak Italia og Ungarn. Det var fem lag fra fem nasjoner som var med i konkurransen som ble arrangert på Stockholms stadion. Det var mellom 16 og 40 deltakere på hvert lag.

OL-medaljer 
 1912  Stockholm -  Bronse i turn, mangekamp lagkonkurranse (Storbritannia)

Eksterne lenker 
 

Britiske turnere
Medaljevinnere under Sommer-OL 1912
Dødsår ikke oppgitt
Fødsler i 1886
Olympiske medaljevinnere i gymnastikk
Rajon

Rajon er en betegnelse for enkelte administrative distrikter i land i flere post-sovjetiske land. I blant annet Russland og Ukraina er det en underenhet til oblast (og kraj) og det kan da sammenlignes med kommune. I andre land, som Aserbajdsjan, er det en administrativ enhet på et nivå tilsvarende oblast (da sammenlignbart med fylke). 

Sovjetunionen
Russiske ord og uttrykk
Undernasjonale områder
Bernard Franklin

Bernard Wallis Franklin (født 10. november 1889, død 2. januar 1937) var en britisk sportsutøver som deltok under de olympiske leker 1912 i Stockholm og 1920 i Antwerpen. 
  
Franklin vant en olympisk bronsemedalje i turn under OL 1912 i Stockholm. Han var med på det britiske laget som kom på tredjeplass i lagkonkurransen i mangekamp bak Italia og Ungarn. Det var fem lag fra fem nasjoner som var med i konkurransen som ble arrangert på Stockholms stadion. Det var mellom 16 og 40 deltakere på hvert lag. Åtte år senere, under OL 1920 i Antwerpen, kom han på femteplass med det britiske laget i mangekamp

OL-medaljer 
 1912  Stockholm -  Bronse i turn, mangekamp lagkonkurranse (Storbritannia)

Eksterne lenker 
 

Britiske turnere
Medaljevinnere under Sommer-OL 1912
Fødsler i 1889
Dødsfall i 1937
Olympiske medaljevinnere i gymnastikk
All the Best

All the Best er det fjerde samlealbumet til Tina Turner som ble gitt ut i 2004. Albumet kom på 2.-plass på pop-lista og Portugal, 3.-plass i Sveits og Østerrike, 4.-plass i Canada, 5.-plass i Belgia og Tyskland, 6.-plass i Danmark og Storbritannia, 7.-plass i Nederland, 8.-plass i Italia og Norge, 9.-plass i Polen, 11.-plass i Spania, 13.-plass i New Zealand, 14.-plass i Sverige, 15.-plass i Finland og Hellas, 17.-plass i Irland, 20.-plass i Belgia og 64.-plass i Australia.

Sporliste

MC

Side 1:

 «Open Arms» - 4.01
 «Nutbush City Limits» (Ike & Tina Turner) - 2.57
 «What You Get Is What You See» - 4.26
 «Missing You» - 4.39
 «The Best» - 5.29
 «River Deep – Mountain High» - 3.41
 «When the Heartache Is Over» - 3.44
 «Let's Stay Together» - 5.17

Side 2:

 «I Don't Wanna Fight» - 4.26
 «Whatever You Need» - 4.49
 «I Can't Stand the Rain» - 3.43
 «Goldeneye» - 4.43
 «I Don't Wanna Lose You» - 4.20
 «Great Spirits» - 3.58
 «Proud Mary» - 5.26
 «Addicted to Love» - 5.22

Side 3:

 «In Your Wildest Dreams» - 5.34
 «Private Dancer» - 4.03
 «Why Must We Wait Until Tonight» - 4.30
 «Typical Male» - 4.17
 «Tonight» (David Bowie med Tina Turner) - 3.45
 «Complicated Disaster» - 3.43
 «On Silent Wings» - 4.20
 «Something Special» - 4.37

Side 4:

 «We Don't Need Another Hero (Thunderdome)» - 4.16
 «It's Only Love» (Bryan Adams med Tina Turner) - 3.16
 «Cose della vita» (Eros Ramazzotti med Tina Turner) - 4.50
 «Steamy Windows» - 4.05
 «Paradise Is Here» - 5.00
 «What's Love Got to Do with It» - 3.48
 «Better Be Good to Me» - 5.10
 «Two People» - 4.09
 «Something Beautiful Remains» - 4.22

CD

CD1:

 «Open Arms» - 4.01
 «Nutbush City Limits» (Ike & Tina Turner) - 2.57
 «What You Get Is What You See» - 4.26
 «Missing You» - 4.39
 «The Best» - 5.29
 «River Deep – Mountain High» - 3.41
 «When the Heartache Is Over» - 3.44
 «Let's Stay Together» - 5.17
 «I Don't Wanna Fight» - 4.26
 «Whatever You Need» - 4.49
 «I Can't Stand the Rain» - 3.43
 «Goldeneye» - 4.43
 «I Don't Wanna Lose You» - 4.20
 «Great Spirits» - 3.58
 «Proud Mary» - 5.26
 «Addicted to Love» - 5.22

CD2:

 «In Your Wildest Dreams» - 5.34
 «Private Dancer» - 4.03
 «Why Must We Wait Until Tonight» - 4.30
 «Typical Male» - 4.17
 «Tonight» (David Bowie med Tina Turner) - 3.45
 «Complicated Disaster» - 3.43
 «On Silent Wings» - 4.20
 «Something Special» - 4.37
 «We Don't Need Another Hero (Thunderdome)» - 4.16
 «It's Only Love» (Bryan Adams med Tina Turner) - 3.16
 «Cose della vita» (Eros Ramazzotti med Tina Turner) - 4.50
 «Steamy Windows» - 4.05
 «Paradise Is Here» - 5.00
 «What's Love Got to Do with It» - 3.48
 «Better Be Good to Me» - 5.10
 «Two People» - 4.09
 «Something Beautiful Remains» - 4.22

Referanser

Eksterne lenker 
 

Tina Turner-album
Samlealbum fra 2004
Ivan Rilski

Ivan Rilski (bulgarsk Иван Рилски), Ivan av Rila (født 876, død 946).

Bulgarias nasjonalhelgen og grunnlegger av Rila kloster hvor også hans relikvier er oppbevart.

Ivan Rilski har også prydet bulgarske 1 lev (sedler, senere mynter) siden 1999.

Referanser

Eksterne lenker 
 

Bulgarske helgener
Bulgarias historie
Personer fra Kjustendil oblast
Drapene i Barkvik

Drapene i Barkvik er en kriminalroman for ungdom fra 2005, skrevet av Ingvar Ambjørnsen.

Boka er det første i en serie om Filip Moberg (16); han bor hos onkelen, som er kriminalreporter.

Referanser 

Norske barnebøker
Ingvar Ambjørnsen
Bøker fra 2005
Thomas Eagleton

Thomas Francis Eagleton (født 4. september 1929 i St. Louis i Missouri, død 4. mars 2007 samme sted) var en amerikansk jurist og demokratisk politiker som var senator for delstaten Missouri 1968–1987.

Liv og virke 
Han hadde avgangseksamen fra privatskolen St. Louis Country Day School, tjenestegjorde i United States Navy i to år, og ble uteksaminert fra Amherst College i 1950. Deretter studerte han jus ved Harvard Law School. I 1956 ble han valgt til offentlig anklager i hjembyen St. Louis, og som 31-åring ble han valgt til Missouris yngste generaladvokat noensinne.

Eagleton var Missouris 38. viseguvernør i årene 1964–1968 og senator 1968–1987. Ved presidentvalget i 1972 var han tenkt å være demokratenes visepresidentkandidat, mens George McGovern var presidentkandidat, men måtte trekke seg til fordel for Sargent Shriver da det ble offentlig kjent at Eagleton hadde blitt innlagt og behandlet for depresjon med elektrosjokk i 1960-årene. Det ble sogar spekulert i om Eagleton hadde et alkoholproblem.

I 1986 stilte han ikke til gjenvalg til Senatet, og tilbake i Missouri virket han som advokat i Thompson & Mitchell, politisk kommentator og professor i offentlig administrasjon ved Washington University in St. Louis.

Etter flere hjerteoperasjoner døde han søndag 4. mars 2007, 77 år gammel. I et brev han skrev til familie og venner før han døde, oppfordret han folk til å «gå videre i kjærlighet og fred, være snille mot hunder, og stemme demokratisk.» Han donerte kroppen sin til forskning ved universitetet der han var ansatt.

Referanser

Litteratur

Eksterne lenker 
 
 

Senatorer fra Missouri
Professorer fra USA
Advokater fra USA
Alumni fra Harvard Law
Personer fra St. Louis
Anders Morgenthaler

Anders Morgenthaler (født 5. desember 1972) er en dansk tegner, forfatter, filminstruktør og tv-programleder. 

Anders Morgenthaler er utdannet fra Designskolen Kolding og Den Danske Filmskole. Han har vært med på å lage Danmarks radios barne-tv-serie «KatjaKaj og BenteBent», og har instruert flere musikkvideoer. I 2006 fikk han sin spillefilmdebut som instruktør på animasjonsfilmen Princess. Samme år fikk han Nordisk Film Prisen.

Morgenthaler står bak internett-tegneserien Wulffmorgenthaler, i samarbeid med Mikael Wulff. Wulffmorgenthaler er også blitt et tv-show. Morgenthaler medvirker i showet som en karikatur på barne-tv-tegnere.

Andreas Morgenthaler har skrevet og tegnet to barnebildebøker, i en serie som heter «Morgenthalers Dyrefabler».

I 2010 ble han tildelt Orla-prisen for beste billedbok for Carsten & Gittes Bedste Historier.

Referanser

Eksterne lenker 
 
 
  wulffmorgenthaler.com

Danske barnebokforfattere
Danske regissører
Danske tegnere
Personer fra København
Piper Laurie

Piper Laurie (født 1932) er en amerikansk skuespiller kjent fra filmer som Storbyens haier, Carrie, Kjærligheten trenger ingen ord og tv-serien Twin Peaks.

Hun har medvirket i over 110 film- og tv-produksjoner i løpet av karrieren. Hun har også gjort flere sceneopptredener, deriblant på Broadway.

Bakgrunn 
Laurie ble født Rosetta Jacobs i Detroit i Michigan. Hun er datter av de jødiske immigrantene Charlotte Sadie Alperin og Alfred Jacobs, en møbelhandler med røtter i Polen. Hun flyttet til Los Angeles i ung alder og undertegnet en avtale med Universal Pictures da hun var 17.

Karriere 
Laurie filmdebuterte i en birolle i komedien Louisa (1950) med Ronald Reagan i hovedrollen. Hun hadde etter det ledende roller i en rekke eventyr og filmkomedier som blant annet The Milkman (1950), Francis Goes to the Races (1951), Has Anybody Seen My Gal? (1952), Son of Ali Baba (1952), The Golden Blade (1953) og Johnny Dark (1954). I denne perioden spilte hun sammen med kjente skuespillere som Tony Curtis og Rock Hudson. I 1955 dro hun til New York for å delta i diverse TV-produksjoner slik som The Best of Broadway (1955), Robert Montgomery Presents (1955), Front Row Center (1956) og Westinghouse Desilu Playhouse (1959). Hun hadde i denne perioden også noen opptredener i TV-filmer, slik som The Road That Led Afar og The Ninth Day (1956). 

I 1961 returnerte Laurie til Los Angeles for å spille en av de ledende rollene mot Paul Newman i dramafilmen The Hustler, en rolleprestasjon som året etter førte til at hun ble nominert til en Oscar for beste kvinnelige hovedrolle. På 1960- og 1970-tallet hadde hun også en del engasjement på scenen, blant annet på Broadway.

I 1976 spilte hun rollen som den religiøst fanatiske moren til Carrie i skrekkfilmen Carrie og i 1986 hadde hun en sentral rolle i Kjærligheten trenger ingen ord. I 1990 fikk hun rollen som den slue Catherine Martell i serien Twin Peaks. Deretter hadde hun en sentral birolle i Storyville (1992) og i Dario Argentos skrekkthriller Trauma (1993). Hun har etter det hatt diverse roller i en rekke mindre markante spillefilmer, samt TV-filmer og gjesteopptredener i flere kjente TV-serier.

Priser 
I 1987 ble hun tildelt en Emmy for sin prestasjon i TV-filmen Promise, og i 1991 en Golden Globe for sin rolle i Twin Peaks. 

Laurie har blitt nominert til Emmy-prisen syv ganger (1958, 59, 81, 83, 84, 90, 91 og 99) og Golden Globe tre ganger (1977, 84 og 87). Hun har også blitt Oscar-nominert tre ganger; Første gang i 1962 i kategorien "beste kvinnelige hovedrolle" i filmen The Hustler, andre gang i 1977 i kategorien "beste kvinnelige birolle" for Carrie og tredje gang i 1987 (samme kategori) for Children of a Lesser God. I 1978 ble hun nominert til en Saturn Award for sin rolle i grøsseren Ruby.

Privatliv 
Piper giftet seg i 1962 med journalist og kritiker Joseph Morgenstern. De fikk ett barn sammen og ble skilt i 1981.

Referanser

Eksterne lenker 
 

Skuespillere fra USA
Twin Peaks-skuespillere
Emmy-vinnere
Personer fra Detroit
Holmestrandfjorden

Holmestrandfjorden er en liten fjord eller et sund i Ytre Oslofjord mellom Holmestrand i Vestfold og øya Langøya. Øst og nord for Holmestrandfjorden ligger Breiangen og i nordvest glir fjorden over i Sandebukta mot Selvik.

Holmestrandfjorden er cirka 8 kilometer lang mellom Sandebukta og Mulodden ved Holmestrand.

Referanser 

Fjorder i Vestfold og Telemark
Oslofjorden
Holmestrands geografi